আবু নুয়াস
আবু নুয়াস আল হাসান ইবনে হানি আল হাকামি (৭৫৬–৮১৪),a আবু নুয়াস বলে পরিচিত (আরবি: ابو نواس; ফার্সি: ابو نواس, Abū Novās) ধ্রুপদি আরবি কবিতার শ্রেষ্ঠ কবিদের অন্যতম। আরবি ছাড়াও তিনি ফারসি ভাষায়ও রচনা করেছেন। বর্তমান ইরানের অন্তর্গত আহবাজ শহরে তার জন্ম হয়। তার বাবা ও মা যথাক্রমে আরব ও পারসিয়ান বংশোদ্ভূত ছিলেন। সমসাময়িক আরবি কাব্যের সকল ধারার উপর তিনি দক্ষ হয়ে উঠেন। লোককথায়ও আবু নুয়াসের উপস্থিতি রয়েছে। আরব্য রজনীতে বেশ কয়েকবার তার নাম পাওয়া যায়।